Bǐ áyə̄gé, tə wadzoge dɔ́, yiégē dɔ́, lə́ bɔ enyiŋ dzóe. 14Tə wawulu á zēn bəbə̂ bə́ bod tə watoŋ ekɔ́á bə́bé. 15Sáálā dzɔ́, tə wayálā étē, lúmú dzɔ̄ mvús, lodo hə ǹlodán ! 16Bə́ nə təge kə óyɔ̄ sə nâ bə́ bɔ̄ ábē, bəbə̂ bə́ bod bábōmbō kig, bâkə̌ kig óyɔ̄, ńtíé bə́ ngə́lə́ tə bɔ̌ naa mod á ku. 17Amú bádī ḿbāŋála mvol, bányū é wɔ̂n bə́ fādí á ngul. 18Zěn bəsósōō bə́ bod e nə anə́ m̀fyɛ mə́léndē mə́ kídí yanáŋ hə ǹnáŋán a kələ kwí á ńsa ámōs. 19Zěn bəbə̂ bə́ bod e nə díbi, báyə̌m kig é vóm óbag wánɔŋ bɔ́ âkǒl. 20Ǎ mɔ́n wáma, vógólo bibúg byáma, yáigi alɔ́ á ńkɔ̄bɔ̄ wáma. 21Tə wákōdō á mís móe, báná wā á zɔ́ŋ ǹnə́m dzoe. 22Amú ó nə enyiŋ ású é mod ǎ sɔm wá, mə́bálá mávə́ nyɔ́l ésə evúvoe.